
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1321 


10 Οκτωβρίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της 2/68209/0022/21.12.2001 Υπουργικής 
απόφασης «Καθορισμός αποδοχών του Προέδρου 

του Δ.Σ. της "ΘΕΜΙΣ ΚΑΤΑΣΚΕΥΑΣΤΙΚΗ Α.Ε."». 1 

Καθορισμός μισθωμάτων των Υπηρεσιών Περιφερεια¬ 
κών Ελεγκτικών Κέντρων, Τοπικών Ελεγκτικών Κέ¬ 
ντρων και Εθνικών Ελεγκτικών Κέντρων. 2 

Έκτακτη Οικονομική ενίσχυση σε άνεργους της ναυ- 

πηγοεπισκευαστικής ζώνης Περάματος. 3 

Ανώτατο όριο επιτρεπομένων ημερών κίνησης εκτός 
έδρας, υπολόγου διαχειρίστριας στην κατασκήνω¬ 
σης Κλημεντίου Καισαρείας Κορινθίας. 4 

Εκχώρηση αρμοδιοτήτων στον Αντιπρόεδρο του Τε¬ 
χνολογικού Εκπαιδευτικού Ιδρύματος (ΤΕΙ) Λαμίας. 5 
Εκχώρηση αρμοδιοτήτων στον Αντιπρόεδρο του Τε¬ 
χνολογικού Εκπαιδευτικού Ιδρύματος (ΤΕΙ) Λαμίας. 6 
Εκχώρηση και κατανομή αρμοδιοτήτων στους Αντι¬ 


προέδρους του Τεχνολογικού Εκπαιδευτικού Ιδρύ¬ 
ματος Κρήτης. 7 


ΑΠΟΦΑΣΕΙ Σ 

Αριθ. 2/54407/0022 (1) 

Τροποποίηση της 2/68209/0022/21.12.2001 Υπουργικής 
απόφασης «Καθορισμός αποδοχών του Προέδρου 
του Δ.Σ. της "ΘΕΜΙΣ ΚΑΤΑΣΚΕΥΑΣΤΙΚΗ Α.Ε."»». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις της παρ. 7 του άρθρου 5 του Ν. 2408/96 
όπως ισχύει σήμερα περί ίδρυσης της "ΘΕΜΙΣ ΚΑ¬ 
ΤΑΣΚΕΥΑΣΤΙΚΗ Α.Ε." και του άρθρου 40 του Ν. 849/78 
(ΦΕΚ 232 Α'). 

2. Την 4396/28.9.2001 απόφαση του Υπουργού Δικαιο¬ 
σύνης περί ορισμού μελών Δ.Σ. της "ΘΕΜΙΣ ΚΑΤΑΣΚΕΥ¬ 
ΑΣΤΙΚΗ Α.Ε.". 

3. Την 1100383/1330/Α0006/31.10.2001 ΦΕΚ 1485/Β/ 
31.10.2001 κοινή απόφαση Πρωθυπουργού και Υπουρ¬ 


γού Οικονομικών για την ανάθεση αρμοδιοτήτων στους 
Υφυπουργούς Οικονομικών. 

4. Την 2/68209/0022/21.12.2001 απόφαση των Υπουρ¬ 
γών Οικονομίας και Οικονομικών και Δικαιοσύνης, με την 
οποία καθορίστηκαν οι αποδοχές του Προέδρου και του 
Διευθύνοντος Συμβούλου και αποζημίωση των Μελώντου 
Δ.Σ. της εταιρείας "ΘΕΜΙΣ ΚΑΤΑΣΚΕΥΑΣΤΙΚΗ Α.Ε.". 

5. Ότι η συνολική ετήσια δαπάνη ανέρχεται στο ποσό των 
πενήντα πέντε χιλιάδων τριακοσίων ογδόντα τεσσάρων 
ΕΥΡΩ και πενήντα έξι λεπτών (55.384,56 €) και θα βαρύνει 
τον προϋπολογισμό της εταιρείας, ο οποίος δεν επιχορη¬ 
γείται από τον Κρατικό Προϋπολογισμό, αποφασίζουμε: 

Τροποποιούμε την 2/68209/0022/21.12.2001 (ΦΕΚ Β/ 
1793/31.12.2001) απόφασή μας «Καθορισμού των απο¬ 
δοχών του Προέδρου και του Διευθύνοντος Συμβούλου 
καθώς και την αποζημίωση των Μελών του Δ.Σ. της εται¬ 
ρείας "ΘΕΜΙΣ ΚΑΤΑΣΚΕΥΑΣΤΙΚΗ Α.Ε. 11 » και καθορίζουμε 
τις καθαρές αποδοχές του Προέδρου του Διοικητικού 
Συμβουλίου και Διευθύνοντος Συμβούλου της εταιρείας 
"ΘΕΜΙΣ ΚΑΤΑΣΚΕΥΑΣΤΙΚΗ Α.Ε." από 14.5.2002, ημερομη¬ 
νία αποχώρησης του Διευθύνονται Συμβούλου, που είχε 
ορισθεί με την 4396/28.09.2001 απόφαση του Υπουργού 
Δικαιοσύνης, στο ποσό των τριών χιλιάδων ΕΥΡΩ 
(3.000,00 €) κάθε μήνα. 

Κατά τα λοιπά ισχύουν όσα προβλέπονται στην τροπο¬ 
ποιούμενη απόφασή μας. 

Η απόφαση αυτή που ισχύει για το χρονικό διάστημα 
που ο πρόεδρος ασκεί παράλληλα και τα καθήκοντα του 
Δ/ντος Συμβούλου, να δημοσιευθεί στην Εφημερίδα της 
Κυβερνήσεως. 

Αθήνα, 4 Οκτωβρίου 2002 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

Γ. ΦΛΩΡΙΔΗΣ ΦΙΛ. ΠΕΤΣΑΛΝΙΚΟΣ 

-♦- 

Αριθ. 1075750/2617/0005 (2) 

Καθορισμός μισθωμάτων των Υπηρεσιών Περιφερειακών 
Ελεγκτικών Κέντρων, Τοπικών Ελεγκτικών Κέντρων 
και Εθνικών Ελεγκτικών Κέντρων. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2362/95 (ΦΕΚ 247/Α/27.11.95) 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


"Περί Δημοσίου Λογιστικού, Ελέγχου των δαπανών του 
Κράτους κ.α.δ.". 

2. Την 2/75731/0020/27.12.2001 απόφαση του Υπουρ¬ 
γού Οικονομικών "Περί διαθέσεως των πιστώσεων στον 
Προϋπολογισμό του Οικ. Έτους 2002 από τους Υπουρ¬ 
γούς". 

3. Τις διατάξεις του αρ. 4τηςαρ. 194902/22.12.69 (ΦΕΚ 
774/Β/22.12.69) απόφαση Υπουργού Οικονομικών. 

4. Τις πιστώσεις του ΚΑΕ 0813 του Ειδ. Φορέα 23-710 
Οικ. Ετους 2002. 

5. Την 1115093/1378/Α0006/17.12.2001 (ΦΕΚ 1720/Β/ 
21.12.2001) απόφαση Υπουργού Οικονομικών, «περί με¬ 
ταβίβασης αρμοδιοτήτων, καθώς και εξουσίας να υπο¬ 
γράφουν "με Εντολή Υφυπουργού" στους Γενικούς 
Δ/ντές κ.λπ.». 

6. Την ανάγκη καθαρισμού των ειδικών Αποκεντρωμέ¬ 
νων Υπηρεσιών ΠΕΚ, ΤΕΚκαι ΕΘΕΚτης χώρας, αποφασί¬ 
ζουμε: 

1. Καθορίζουμε τα μισθώματα των Υπηρεσιών ΠΕΚ, ΤΕΚ 
και ΕΘΕΚ 


Α/Α 

ΥΠΗΡΕΣΙΑ 

ΑΡΜΟΔΙΑ ΔΟΥ 

ΚΑΕ 0813 

ΧΡΟΝΙΚΗ ΠΕΡΙΟΔΟ 

1 . 

ΠΕΚ ΠΕΙΡΑΙΑ 

Β' ΚΑΛΛΙΘΕΑΣ 

55.101,67 

25.8-31.12.2002 

2. 

ΕΘΕΚ 

ΓΑΛΑΤΣΙΟΥ 

54.875,72 

11.7-31.12.2002 

3. 

3Γ ΤΕΚ 

ΠΥΡΓΟΥ 

1.848,00 

1.8-31.12.2002 

4. 

ΠΕΚ ΘΕΣ/ΝΙΚΗΣ 

Α ΘΕΣ/ΝΙΚΗΣ 

147.480,82 

25.7-31.12.2002 

5. 

43° ΤΕΚ 

ΚΟΖΑΝΗΣ 

6.020,00 

28.2-31.12.2002 



ΣΥΝΟΛΟ 

265.326,21 



2. Η απόφαση αυτή προκαλεί δαπάνη σε βάρος του 
Κρατικού Προϋπολογισμού Ευρώ (265.326,21) που βα¬ 
ρύνει τις πιστώσεις του Ειδικού Φορέα 23-710 και ΚΑΕ 
0813 του Προϋπολογισμού Εξόδων του Υπουργείου Οι¬ 
κονομίας κ’ Οικονομικών οικον. έτους 2002. 

3. Η Υπηρεσία Δημοσιονομικού Ελέγχου στο Υπουργείο 
Οικονομίας και Οικονομικών βεβαίωσε την ύπαρξη πίστω¬ 
σης με αριθ. Υποχρ. 4. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Σεπτεμβρίου 2002 

Με εντολή Υφυπουργού 
Ο Γενικός Γραμματέας 
Γ. ΚΑΝΕΛΛΟΠΟΥΛΟΣ 

-♦- 

Αριθ. 31581 (3) 

Έκτακτη Οικονομική ενίσχυση σε άνεργους της ναυπη- 
γοεπισκευαστικής ζώνης Περάματος. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 29Α του Ν. 1558/85 "Κυ¬ 
βέρνηση και Κυβερνητικά Όργανα" (ΦΕΚ 137/Α'). 

2. Τις διατάξεις του Π.Δ. 368/89 "Οργανισμός του 
Υπουργείου Εργασίας" (ΦΕΚ 163/Α/16.6.98). 

3. Τις διατάξεις του Ν.Δ. 212/69 "Περί Οργανώσεως και 
Διοικήσεως του Οργανισμού Απασχολήσεως Εργατικού 
Δυναμικού" (ΦΕΚ 112/Α/69). 

4. Τις διατάξεις του άρθρου 46 του Ν.Δ. 2698/53 (ΦΕΚ 
315/Α/10.11.53) όπωςτροποποιήθηκε με το άρθρο 38 του 
Ν. 2224/94 (ΦΕΚ 112/Α/6.7.94). 

5. Τις διατάξεις της 33172/19.2.98 απόφασης του 


Υπουργού Εργασίας και Κοινωνικών Ασφαλίσεων (ΦΕΚ 
173/Β/98). 

6. Τις διατάξεις του αρθ. 22παρ. 6του Ν. 1836/89 (ΦΕΚ 
79/Α/14.3.89). 

7. Την 2739/36/17.9.2002 απόφαση του Δ.Σ. του ΟΑΕΔ 
που μας υποβλήθηκε με το Β 120817 - 23.9.2002 έγγραφό 
του, αποφασίζουμε: 

Εγκρίνουμε την απόφαση του Διοικητικού Συμβουλίου 
του ΟΑΕΔ σχετικά με την διάθεση πόσου 1.055.000 ΕΥΡΩ 
για την καταβολή έκτακτης οικονομικής ενίσχυσης σε 
άνεργους της ναυπηγοεπισκευαστικής ζώνης Περάμα¬ 
τος ως εξής: 

1. Σε άνεργους και μη επιδοτούμενους κατά την διάρ¬ 
κεια της καταβολής, που έχουν πραγματοποιήσει κατά το 
έτος 2001 από 50 έως 210 ημερομίσθια στον κλάδο τους 
και 10 τουλάχιστον το 2002 και ήσαν δικαιούχοι του ειδι¬ 
κού εποχιακού βοηθήματος του έτους 2002, θα καταβλη¬ 
θεί το ποσό των 106 ΕΥΡΩ ανά άτομο. 

2. Σε άνεργους και μη επιδοτούμενους κατά την διάρ¬ 
κεια της καταβολής, που έχουν πραγματοποιήσει κατά τα 
έτη 2001 και 2002 από 30 έως 210 ημερομίσθια στον κλά¬ 
δο τους, θα καταβληθεί το ποσό των 631 ΕΥΡΩ ανά άτομο. 

3. Υπόλογος διαχειριστής ορίζεται η προϊσταμένη των 
Οικονομικών Υπηρεσιών της Περιφερειακής Διεύθυνσης 
Αττικής και Νήσων του ΟΑΕΔ ΠΑΓΚΙΝΗ ΔΑΝΑΗ. 

4. Να εκδοθεί χρηματικό ένταλμα προπληρωμής σε βά¬ 
ρος του ΚΑΕ 2641 οικονομικής χρήσης έτους 2002 και η 
απόδοση λογαριασμού να γίνει σε ένα μήνα από την ημε¬ 
ρομηνία λήξης της καταβολής στην Περιφερειακή Διεύ¬ 
θυνση Αττικής και Νήσων του ΟΑΕΔ. 

5. Η λήξη της καταβολής ορίζεται σε 60 μέρες από την 
ημερομηνία έναρξης της καταβολής της οικονομικής ενί¬ 
σχυσης. 

6. Από τις διατάξεις της παρούσας δεν προκαλείται δα¬ 
πάνη σε βάρος του κρατικού προϋπολογισμού και ως εκ 
τούτου δεν εμπίπτει στις διατάξεις της παρ. 3 του άρθρου 
22του Ν. 2362/95 (Περί δημοσίου λογιστικού). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Οκτωβρίου 2002 

Ο ΥΠΟΥΡΓΟΣ 

ΔΗΜΗΤΡΗΣ ΡΕΓΙΠΑΣ 
-♦- 

Αριθ. 14591 (4) 

Ανώτατο όριο επιτρεπομένων ημερών κίνησης εκτός 
έδρας, υπολόγου διαχειρίστριας στην κατασκήνωσης 
Κλημεντίου Καισαρείας Κορινθίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του Ν. 2685/1999 (ΦΕΚ 35Α/18.2.99 "Κά¬ 
λυψη δαπανών μετακινουμένων υπαλλήλων εντός και 
εκτός Επικράτειας και άλλες διατάξεις". 

2. Τις διατάξεις του Ν. 2503/97 "Διοίκηση, οργάνωση, 
στελέχωση της Περιφέρειας κ.λπ.". 

3. Τις διατάξεις του άρθρου 25 της παρ. 6 του Ν. 2738/99 
"Συλλογικές διαπραγματεύσεις στη Δημόσια Διοίκηση, 
μονιμοποιήσεις συμβασιούχων αορίστου χρόνου και άλ¬ 
λες διατάξεις με την οποία μεταβιβάσθηκε στον αρμόδιο 
Γ ενικό Γ ραμματέα της Περιφέρειας η έκδοση απόφασης 

υπέρβασης του ανώτατου ορίου των ημερών εκτός έδρας 
που προβλέπεται από το άρθρο 2 παρ. 3 του Ν. 2685/99". 

4. Το 5693/29.7.2002 έγγραφο Ν.Α. Κορινθίας με το 
οποίο ζητάει την καθιέρωση για το έτος 2002 ανώτατου 
ορίου επιτρεπομένων ημερών κίνησης εκτός έδρας της 
υπολόγου διαχειρίστριαςτης Κατασκήνωσης Κλημεντίου 
Καισαρείας Κορινθίας που είναι υπάλληλος της Δ/νσης 
Υγείας - Πρόνοιας Κορινθίας, αποφασίζουμε: 

Ορίζουμε το ανώτατο όριο των επιτρεπομένων ημερών 
μετακίνησης εκτός έδρας για το έτος 2002 για μία (1) 
υπάλληλο της Δ/νσης Υγείας - Πρόνοιας Ν.Α. Κορινθίας 
που είναι υπόλογος διαχειρίστρια της κατασκήνωσης 
Κλημεντίου Καισαρείας Κορινθίας σε τριάντα (30) ημέ¬ 
ρες, προκειμένου να μετακινείται στην κατασκήνωση για 
θέματα οργάνωσης και λειτουργίας. 

Απάτην απόφαση αυτή προκαλείται δαπάνη η οποία δεν 
είναι δυνατό να προσδιορισθεί, η οποία θα βαρύνει τον 
προϋπολογισμό της κατασκήνωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 7 Οκτωβρίου 2002 

Ο Γενικός Γραμματέας Περιφέρειας Πελοποννήσου 
ΑΝΤΩΝΗΣ Μ. ΜΑΤΣΙΓΚΟΣ 

-♦- 

Αριθ. 3504 (5) 

Εκχώρηση αρμοδιοτήτων στον Αντιπρόεδρο του Τεχνο¬ 
λογικού Εκπαιδευτικού Ιδρύματος (ΤΕΙ) Λαμίας. 

Ο ΠΡΟΕΔΡΟΣ ΤΟΥ ΤΕΧΝΟΛΟΓΙΚΟΥ 
ΕΚΠΑΙΔΕΥΤΙΚΟΥ ΙΔΡΥΜΑΤΟΣ (ΤΕΙ) ΛΑΜΙΑΣ 

Έχοντας υπόψη: 

1. Τις διατάξεις του Ν. 1404/83 για τη δομή και λειτουρ¬ 
γία των Τ.Ε.Ι. 

2. Τις διατάξεις της Ε5/1585/20.3.84 υπουργικής από¬ 
φασης για τη διάρθρωση, συγκρότηση καιλειτουργία ορ¬ 
γάνων Τ.Ε.Ι. 

3. Την Ε5/62766/8.7.2002 υπουργική απόφαση (ΦΕΚ 
155/18.7.2002 τ. Ν.Π.Δ.Δ.) με την οποία διαπιστώθηκε η 
εκλογή του Γεωργίου Γιόφτσου ως Προέδρου του Τ.Ε.Ι. 
Λαμίας και των Κων/νου Αναστασίου και Ανδρέα Παπαδό- 
πουλου ως Αντιπροέδρων του Τ.Ε.Ι. Λαμίας, με θητεία 
που λήγει στις 31.8.2005. 

4. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Εξουσιοδοτούμε τον Αντιπρόεδρο του Τ.Ε.Ι. Λαμίας 
Κων/νο Αναστασίου να ασκεί τις εξής αρμοδιότητες: 

1. Συμμετέχει στη Συνέλευση και το Συμβούλιο του 
Τ.Ε.Ι., ως Αντιπρόεδρος. 

2. Μεριμνά και υπογράφει όλα τα σχετικά έγγραφα με 
τις αθλητικές δραστηριότητες του Τ.Ε.Ι., τη διοργάνωση 
αθλητικών αγώνων και συμμετοχής του Τ.Ε.Ι, σε διάφο¬ 
ρες αθλητικές εκδηλώσεις, πανελλαδικούς αγώνες ή 
γιορταστικές εκδηλώσεις. Είναι γενικώς υπεύθυνος για 
θέματα που αφορούν το Κέντρο Ξένων Γλωσσών και Φυ¬ 
σικής Αγωγής. 

3. Είναι υπεύθυνος για θέματα ασφάλειας εγκαταστά¬ 
σεων και ρυθμίζει θέματα εσωτερικής υπηρεσίας του 
Τ.Ε.Ι. (Τηλεφωνικές Εγκαταστάσεις, Ηλεκτρομηχανολο- 
γικές, Υδραυλικές Εγκαταστάσεις του Ιδρύματος, Θέρ¬ 
μανση, Καθαριότητα, Ευπρεπισμός του Ιδρύματος και 
Φύλαξη κτιρίων). 


4. Είναι υπεύθυνος για θέματα νέων κτιριακών εγκατα¬ 
στάσεων που υλοποιούνται μέσω Προγράμματος Δημο¬ 
σίων, Επενδύσεων (Π.Δ.Ε.) & Ε.Π.Ε.Α.Ε.Κ. 

5. Είναι υπεύθυνος για το κυλικείο του Τ.Ε.Ι. 

6. Είναι υπεύθυνος για θέματα που αφορούν το Τμήμα 
Εκδόσεων και Βιβλιοθήκης. 

7. Ο Αναστασίου είναι γενικώς υπεύθυνος για θέματα 
που αφορούν την Σχολή Τεχνολογικών Εφαρμογών 
(Σ.Τ.ΕΦ.). 

8. Παρακολουθεί και συντονίζει την εκπαιδευτική δρα¬ 
στηριότητα της Σ.Τ.ΕΦ., συνεργαζόμενος με τους Προϊ¬ 
σταμένους των Τμημάτων και τον Δ/ντή της Σ.Τ.ΕΦ. 

9. Συντονίζει, προγραμματίζει και εγκρίνει την πραγμα¬ 
τοποίηση εκπαιδευτικών εκδρομών των σπουδαστών της 
Σχολής Σ.Τ.ΕΦ., μέχρι τρεις (3) ημέρες, στο εσωτερικό 
της χώρας, μετά από πρόταση των οικείων Τμημάτων. 

10. Είναι υπεύθυνος για θέματα του Έκτακτου Εκπαι¬ 
δευτικού Προσωπικού, καθώς και του Ειδικού Τεχνικού 
Προσωπικού (Ε.Τ.Π.) της Σ.Τ.ΕΦ. 

11. Είναι υπεύθυνος για την Πρακτική άσκηση των 
Σπουδαστών της Σ.Τ.ΕΦ. 

12. Σε συνεργασία με τον Πρόεδρο του Τ.Ε.Ι, αναθέτει 
με πράξεις του σε μέλη του Ε.Π. και Ε.ΔΙ. Π. την εκπόνηση 
κάθε φύσης μελέτη για τη βελτίωση των εκπαιδευτικών 
μεθόδων και διαδικασιών και γενικά την αποτελεσματικό¬ 
τερη οργάνωση της εκπαιδευτικής διαδικασίας της 
Σ.Τ.ΕΦ. 

13. Συντονίζει και εισηγείται στο Συμβούλιο του Τ.Ε.Ι. 
όλα τα θέματα που έχουν σχέση με Εκπαιδευτικές Άδειες 
των μελών του Εκπαιδευτικού Προσωπικού και του Έκτα¬ 
κτου Εκπαιδευτικού Προσωπικού της Σ.Τ.ΕΦ. 

14. Υπογράφει έγγραφα που αφορούν: τις Τηλεφωνικές 
Εγκαταστάσεις, την Καθαριότητα, τη Θέρμανση, τη Φύ¬ 
λαξη Κτιρίων, την Ασφάλεια Εγκαταστάσεων, τις Εκπαι¬ 
δευτικές άδειες μελών του Εκπαιδευτικού Προσωπικού 
και του Έκτακτου Εκπαιδευτικού Προσωπικού της 
Σ.Τ.ΕΦ. καθώς και έγγραφα που αφορούν την Πρακτική 
Άσκηση των σπουδαστών Σ.Τ.ΕΦ. 

15. Είναι υπεύθυνος για θέματα του Παραρτήματος Άμ¬ 
φισσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 27 Σεπτεμβρίου 2002 

Ο Πρόεδρος 
ΓΕΩΡΓΙΟΣ ΓΙΟΦΤΣΟΣ 

-♦- 

Αριθ. 3503 (6) 

Εκχώρηση αρμοδιοτήτων στον Αντιπρόεδρο του Τεχνο¬ 
λογικού Εκπαιδευτικού Ιδρύματος (ΤΕΙ) Λαμίας. 

Ο ΠΡΟΕΔΡΟΣ ΤΟΥ ΤΕΧΝΟΛΟΓΙΚΟΥ 
ΕΚΠΑΙΔΕΥΤΙΚΟΥ ΙΔΡΥΜΑΤΟΣ (ΤΕΙ) ΛΑΜΙΑΣ 

Έχοντας υπόψη: 

1. Τις διατάξεις του Ν. 1404/83 για τη δομή και λειτουρ¬ 
γία των Τ.Ε.Ι. 

2. Τις διατάξεις της Ε5/1585/20.3.84 υπουργικής από¬ 
φασης για τη διάρθρωση, συγκρότηση και λειτουργία ορ¬ 
γάνων Τ.Ε.Ι. 

3. Την Ε5/62766/8.7.2002 υπουργική απόφαση (ΦΕΚ 
155/18.7.2002 τ. Ν.Π.Δ.Δ.) με την οποία διαπιστώθηκε η 
εκλογή του Γεωργίου Γιόφτσου ως Προέδρου του Τ.Ε.Ι. 

Λαμίας και των Κων/νου Αναστασίου και Ανδρέα Παπαδό- 
πουλου ως Αντιπροέδρων του Τ.Ε.Ι. Λαμίας, με θητεία 
που λήγει στις 31.8.2005. 

4. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Εξουσιοδοτούμε τον Αντιπρόεδρο του Τ. Ε. I. Λαμίας Αν¬ 
δρέα Παπαδόπουλο να ασκεί τις εξής αρμοδιότητες: 

1. Συμμετέχει στη Συνέλευση και το Συμβούλιο του 
Τ.Ε.Ι., ως Αντιπρόεδρος. 

2. Ρυθμίζει θέματα που αφορούν το Περιβάλλοντα Χώ¬ 
ρο του Ιδρύματος και τις Συγκοινωνίες. 

3. Είναι υπεύθυνος για θέματα Διεθνών Σχέσεων του 
Ιδρύματος, Ευρωπαϊκών Προγραμμάτων (800ΒΑΤΕ3, 
ΕΕΟΝΑΡϋΟ, ΤΕΜΡυδ κ.λ.), Προγράμματα Κατάρτισης 
και Επιμόρφωσης, Περιφερειακά Επιμορφωτικά Προ¬ 
γράμματα (Π.Ε.Π.), καθώς και για θέματα που αφορούν 
τη "Δια Βίου Εκπαίδευση". 

4. Είναι υπεύθυνος για την Πολιτιστική, την Θεατρική 
Ομάδα του Τ.Ε.Ι., την Υγειονομική Περίθαλψη και γενικό¬ 
τερα για την Υγειονομική Υπηρεσία του Τ.Ε.Ι. 

5. Είναι υπεύθυνος για την μορφοποίηση, έκδοση και 
διακίνηση Πληροφοριακών Δελτίων, Περιοδικών, Οδη¬ 
γών Σπουδών και γενικά του έντυπου πληροφοριακού υλι¬ 
κού του Ιδρύματος. 

6. Διεξάγει όλη την αλληλογραφία με τα Εκπ/κά και Τε¬ 
χνολογικά Ιδρύματα και τα Ερευνητικά Κέντρα της ημε¬ 
δαπής και αλλοδαπής, πάνω σε θέματα Εκπαίδευσης, Τε¬ 
χνολογίας και Μορφωτικών ανταλλαγών. 

7. Είναι υπεύθυνος για το Τμήμα Μηχανογράφησης και 
Στατιστικής καθώς και για θέματα που αφορούν και άπτο- 
νται του αντικειμένου της Πληροφορικής (Υπολογιστικό 
Κέντρο, Διαδίκτυο, ίηίβιτίθΐ κ.λπ.). 

8. Είναι υπεύθυνος για θέματα που αφορούν τη Στέγα¬ 
ση και τη Σίτιση των σπουδαστών του Τ.Ε.Ι. 

9. Ο Α. Παπαδόπουλος είναι γενικώς υπεύθυνος για θέ¬ 
ματα που αφορούν την Σχολή Επαγγελμάτων Υγείας και 
Πρόνοιας (Σ.Ε.Υ.Π.). 

10. Παρακολουθεί και συντονίζει την εκπαιδευτική δρα¬ 
στηριότητα της Σχολής, συνεργαζόμενος με τους Προϊ¬ 
σταμένους των Τμημάτων και τον Δ/ντή της Σχολής 
Σ.Ε.Υ.Π. 

11. Συντονίζει, προγραμματίζει και εγκρίνει την πραγ¬ 
ματοποίηση εκπαιδευτικών εκδρομών των σπουδαστών 
της Σχολής Σ.Ε.Υ.Π μέχριτρεις (3) ημέρες στο εσωτερικό 
της χώρας, μετά από πρόταση των οικείων τμημάτων. 

12. Υπογράφει έγγραφα που αφορούν: τον Περιβάλλο¬ 
ντα χώρο, τις συγκοινωνίες, την Πολιτιστική, Θεατρική 
Ομάδα των σπουδαστών του Τ.Ε.Ι., τις Εκπαιδευτικές 
άδειες μελών του Εκπαιδευτικού Προσωπικού και του 
Έκτακτου Εκπαιδευτικού Προσωπικού (Επιστημονικοί 
και Εργαστηριακοί συνεργάτες, Ε.Ε.Μ.) της Σ.Ε.Υ.Π., την 
Πρακτική Άσκηση των σπουδαστών της Σ.Ε.Υ.Π. καθώς 
και έγγραφα που αφορούν την Υγειονομική Περίθαλψη 
των σπουδαστών του Τ. Ε.I. 


13. Σε συνεργασία με τον Πρόεδρο του Τ.Ε.Ι. αναθέτει 
με πράξεις του σε μέλη του Ε.Π. την εκπόνηση κάθε φύ¬ 
σης μελέτης για τη βελτίωση των εκπαιδευτικών μεθόδων 
και διαδικασιών και γενικά την αποτελεσματικότερη ορ¬ 
γάνωση της εκπαιδευτικής διαδικασίας της Σ.Ε.Υ.Π. 

14. Συντονίζει και εισηγείται στο Συμβούλιο του Τ.Ε.Ι. 
όλα τα θέματα που έχουν σχέση με εκπαιδευτικές άδειες 
των μελών του Εκπαιδευτικού Προσωπικού και του Έκτα¬ 
κτου Εκπαιδευτικού Προσωπικού της Σ.Ε.Υ.Π. 

15. Είναι υπεύθυνος για την Πρακτική άσκηση των 
σπουδαστών της Σ.Ε.Υ.Π. 

16. Είναι υπεύθυνος για θέματα του Έκτακτου Εκπαι¬ 
δευτικού Προσωπικού, καθώς και του Ειδικού Τεχνικού 
Προσωπικού (Ε.Τ.Π.) της Σ.Ε.Υ.Π. 

17. Είναι υπεύθυνος για θέματα του Παραρτήματος 
Καρπενησιού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 27 Σεπτεμβρίου 2002 

Ο Πρόεδρος 
ΓΕΩΡΓΙΟΣ ΓΙΟΦΤΣΟΣ 

-Φ- 

Αριθ. 2170/Φ20 (7) 

Εκχώρηση και κατανομή αρμοδιοτήτων στους Αντιπροέ¬ 
δρους του Τεχνολογικού Εκπαιδευτικού Ιδρύματος 
Κρήτης. 

Η ΠΡΟΕΔΡΟΣ ΤΟΥ ΤΕΧΝΟΛΟΓΙΚΟΥ 
ΕΚΠΑΙΔΕΥΤΙΚΟΥ ΙΔΡΥΜΑΤΟΣ ΚΡΗΤΗΣ 

Έχοντας υπόψη: 

1. Τις διατάξεις του αρ. 11 παρ. 5και6του Ν. 1404/1983, 
όπως τροποποιήθηκε με το Ν. 2916/2001 (ΦΕΚ 114/ 
11.6.2001, τ.Α'). 

2. Τις διατάξεις της υπουργικής απόφασης, Ε5/1585/ 
1984 (ΦΕΚ 191/27.3.1984, τ.Β'). 

3. Την 63671/Ε5/8.7.2002 Υπ. απόφαση Εκλογής Προέ¬ 
δρου - Αντιπροέδρων (ΦΕΚ 155/18.7.2002. τ.Ν.Π.Δ.Δ.). 

4. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

Την κατανομή αρμοδιοτήτων των Αντιπροέδρων του 
Τ.Ε.Ι. Κρήτης Βασιλείου Μανιού και Ιωάννη Καλιακάτσου, 
ως εξής: 

Α. Βασίλης Μανιός: Επί Ακαδημαϊκών και Διοικητικών 
θεμάτων και 

Β. Ιωάννης Καλιακάτσος: Επί θεμάτων Οικονομικού 
Προγραμματισμού και Ανάπτυξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 24 Σεπτεμβρίου 2002 
Η Πρόεδρος 

ΧΑΡΑ ΑΘΑΝΑΣΑΚΗ - ΜΙΧΑΗΛΙΔΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




